**Și fericirea vrea iar să se-ntâmple...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Culori prinse-n gânduri, explozii în suflet,

Imagini prea vii și scurse în scâncet...

E toamnă în versuri dar pomi înfloriți

În inimă prind rădăcini și-s cerniți.

Albastru de stele și galben de lună

Îmbracă poemul iubirii și-o strună

În vântul din toamna căzută pe frunte

Se plânge că plouă cu ani... și nu minte.

Frumoasă-i iubirea și inima-i caldă,

În ea amintirea sfioasă se scaldă,

Pălește iar toamna cu brumă pe tâmple,

Lăsăm fericirea din nou să se-ntâmple!